Warkar da Theta wani tsari ne na taimakon kai-da-kai, wanda Vianna Stibal ta samar da shi a shekara ta 1994 don a taimaka wa mutane su sauya wani abu da suka yi imani da shi a cikin ransu, wanda yake hana su cim ma burikansu na ɓangaren lafiya da tara dukiya da soyayya. Ana aiwatar da tsarin ThetaHealing ne ga mutum ɗaya shi kaɗai, da ake kira ‘aikin imani’, a wannan tsarin mai aiwatarwa yana zama ne da wanda yake yi wa magani shi da shi suna kallon juna ko ta wayar tarho. Haka kuma, ana iya amfani da tsarin a matsayin hanyar yi wa kai magani da gwada kai ta kullum-kullum da tace tunani. Hikimar ita ce wanda ake yi wa maganin zai iya ganowa ya kuma sauya abubuwan da ya yi imani da su, waɗanda suke can cikin ransa, da waɗanda ya gada da na matakin ruhi.Manufar ita ce a inganta lafiya da walwalar mutum, kamar yadda Vianna ta faɗa, aikin imani yana ƙarfafa mana guiwa ta hanyar ba mu damar cirewa munanan tunani da sauya su da masu kyau waɗanda suke da amfani.’